ຄາດວ່າ ການເລືອກຕັ້ງ ກ່ອນກຳນົດ ທີ່ຍີ່ປຸ່ນ ຈະອຳນວຍໃຫ້ທ່ານ Abe ຄອງອຳນາດ ຕໍ່ໄປ
ຄາດວ່າ ພັກປະຊາທິປັດ ແລະຄູ່ພາຄີ ທີ່ຮວມຢູ່ໃນພັກປະສົມ ທີ່ປົກຄອງປະເທດນັ້ນ ຈະໄດ້ຮັບບ່ອນນັ່ງ ຫຼາຍກວ່າ 300 ບ່ອນ ໃນຈຳນວນທັງໝົດ 475 ບ່ອນ ຢູ່ໃນສະພາຕໍ່າ .
ບັນດາຜູ້ປ່ອນບັດໃນຍີ່ປຸ່ນ ພາກັນອອກໄປລົງຄະແນນສຽງໃນ ການເລືອກຕັ້ງກ່ອນກຳນົດ ຊຶ່ງເບິ່ງຄືວ່າ ຈະອຳນວຍໃຫ້ນາຍົກ ລັດຖະມົນຕີ Shinzo Abe ແລະພັກປະຊາທິປັດຂອງທ່ານ ຄອງອຳນາດຢູ່ຕໍ່ໄປ ອີງຕາມການສຳຫຼວດຫາງສຽງປະຊາຊົນກ່ອນການເລືອກຕັ້ງ ນັ້ນ ຄາດວ່າ ຜົນການປ່ອນບັດໃນມື້ນີ້ ທີ່ຖືວ່າເປັນການລົງປະ ຊາມະຕິກ່ຽວກັບນະໂຍບາຍເສດຖະກິດຂອງທ່ານ Abe ນັ້ນ ຈະບໍ່ໃກ້ຄຽງກັນ ບັນດານັກວິເຄາະພາກັນທຳນາຍວ່າ ພັກປະ ຊາທິປັດ ຫຼື LDP ທີ່ປົກຄອງປະເທດໃນປັດຈຸບັນ ແລະຄູ່ພາຄີ ທີ່ເປັນພັກນ້ອຍກ່ວາ ຮວມຢູ່ໃນພັກແນວໂຮມປະສົມນັ້ນ ຈະຊະນະ ບ່ອນນັ່ງຫຼາຍກວ່າ 300 ບ່ອນໃນຈຳນວນ ທັງໝົດ 475 ບ່ອນຢູ່ໃນສະພາຕ່ຳນັ້ນ ຄາດວ່າການນັບບັດຄະແນນສຽງ ຈະເລີ້ມຂຶ້ນໃນຄໍ່າຄືນວັນອາທິດມື້ນີ້ ພ້ອມກັບຜົນການ ເລືອກຕັ້ງທີ່ເຊື່ອຖືໄດ້ ຈາກການຢັ່ງສຽງບັນດາຜູ້ປ່ອນບັດ ຫຼັງຈາກປ່ອນບັດແລ້ວນັ້ນ ຈະຮູ້ໄດ້ໃນເວລາບໍ່ດົນຫຼັງຈາກ ອັດການປ່ອນບັດລົງແລ້ວ ການໄດ້ຮັບສິດຈາກຜູ້ປ່ອນບັດຄັ້ງໃໝ່ ຈະອຳນວຍໃຫ້ທ່ານ Abe ມີເວລາຕື່ມອີກ 4 ປີ ເພື່ອຈັດຕັ້ງປະຕິບັດການປະຕິຮູບທີ່ຫຍຸ້ງຍາກຕ່າງໆ ຮວມທັງການລົດໜີ້ສິນຈຳນວນ ມະຫາສານຂອງປະເທດລົງ ແລະປັບປຸງໂຄງສ້າງຂອງພາກສ່ວນການກະເສດ ຄືນໃໝ່